bluuebunny/crossref_metadata_2025 huggingface dataset:
Capítulo 6.3. Evaluación y mejora de la transparencia de las administraciones públicas locales: metodología Infoparticipa
Authors: Moreno-Sardà Amparo , Vera Balanza Mª Teresa , Molina Rodríguez-Navas Pedro M. , Corcoy Rius Marta
Published: April 2021

La evaluación de la transparencia de la información que las administraciones públicas ofrecen en sus webs, es una cuestión de gran interés social y que tiene amplia trascendencia en los medios de comunicación. Las diferentes concepciones sobre la transparencia y su función social repercuten en que distintas entidades desarrollen procedimientos de evaluación diversos que proporcionan resultados no siempre coincidentes, y que se publican y difunden utilizando medios variados.La Metodología Infoparticipa surge al constatarse en investigaciones previas que la información que ofrecen las administraciones públicas locales en sus webs es insuficiente y deficiente para que la ciudadanía pueda evaluar la acción de gobierno y exigir la rendición de cuentas. Esto dificulta la participación política, que precisa de información completa e inteligible para que se pueda ejercer de forma fundamentada. El Mapa Infoparticipa (http://mapainfoparticipa.com/es) se conceptualizó para ofrecer los resultados de hacer una auditoría cívica de la información publicada en las webs de los ayuntamientos, con la finalidad de impulsar mejoras. La evaluación se ha realizado a partir de 2012. Inicialmente se utilizaron 41 preguntas agrupadas en 4 bloques: quiénes son los responsables políticos, cómo gestionan los recursos colectivos, cómo informan de la gestión y qué elementos ofrecen para la participación. Los resultados se publican georeferenciados para que cualquier persona pueda contrastarlos e intervenir. Esta metodología se comenzó a aplicar en el análisis de los ayuntamientos de Cataluña y posteriormente se ha extendido al resto de comunidades autónomas de España gracias a tres proyectos I+D+i del Ministerio de Economía y Competitividad. El primero (2012-2015) permitió analizar las comunidades de Madrid, Andalucía, Canarias, Aragón y Galicia, además de Cataluña; el segundo (2014-2016), el resto de comunidades. El tercero (2016-2018) permitirá también generar modelos para mejorar la información. Además, se ha adaptado para su aplicación en algunos países iberoamericanos. La aprobación de la Ley de Transparencia en España, que entró en vigor en diciembre de 2015, y de otras en casi todas las comunidades autónomas, obligó a redefinir los indicadores con los que se evalúa. La modificación de los criterios de evaluación ha implicado cambios en la plataforma de trabajo Mapa Infoparticipa para dotarla de más funcionalidades y flexibilidad. Igualmente, se ha adaptado para incorporar otras administraciones locales, como las Diputaciones y los Consejos Comarcales en Cataluña. De este modo, nos proponemos contribuir a difundir una cultura de la transparencia sin la cual difícilmente se aplicará la legislación y se avanzará en este terreno.Palabras clave: transparencia, administraciones públicas locales, evaluación, criterios para la calidad, infoparticipa.
Parte 1. La meta-investigación de Mapcom: cartografías de los usos metodológicos
Authors: Caffarel Serra Carmen , Gaitán Moya Juan Antonio , Lozano Ascencio Carlos , Piñuel Raigada José Luis
Published: April 2021

En la convocatoria estatal de Proyectos I+D en noviembre de 2013, cuatro equipos coordinados, uno como equipo coordinador con sede en la Universidad Complutense (UCM) y los otros tres en la Universidad del País Vasco (EHU), la Universitat Jaume I (UJI), y la Universidad de Málaga (UMA) presentaron solicitud para realizar un estudio con el título «El sistema de investigación en España sobre prácticas sociales de Comunicación. Mapa de Proyectos, Grupos, Líneas, Objetos de estudio y Métodos», cuyo acrónimo adoptado fue MAPCOM.
DRUŠTVENO-POLITIČKA I KULTURNA DIMENZIJA DJELOVANJA MEHMEDA DŽEMALUDINA ČAUŠEVIĆA
Authors: Veladžić Nevzet
Published: April 2021

U radu se nastoji rasvijetliti povijesna uloga Džemaludina Čauševića ne samo u religijskom već, prije svega, s aspekta društveno-političkog i kulturnog značenja. Posebna pažnja posvećena je društveno-političkom ambijentu jer koliko god je Čaušević bio nadahnut reformatorskim mladoturskim idejama toliko ga je definiralo vrijeme, društveno-političke prilike u kojima je živio. Gotovo da ne postoji turbulentnije razdoblje u ukupnoj bosanskohercegovačkoj povijesti do onog zadnjih decenija 19. do prve polovine 20. stoljeća. To je razdoblje u kojem se «svaki dan» bilježila povijest. U tom kontekstu, kroz prizmu povijesnih događanja rad govori o utjecaju na ukupne društveno političke i kulturne prilike koji je Čaušević ostavio. Nedvojbeno je da je taj utjecaj bio snažan, o čemu govore brojne činjenice koje su u radu prezentirane. Jedna od činjenica jeste svakako mehanizam odašiljanja poruka prema stanovništvu kada su mediji bili u začetku svog razvoja. Broj konzumenata koji su primali poruke tim putem bio je reduciran. Iako je aktivno koristio tadašnje medije, najdjelotvornija tadašnja metoda komunikacije sa stanovništvom je «džamija» putem koje je njegova poruka u kratkom vremenu (sedam dana) stizala do većine stanovnika BiH. Na kulturnom planu, snagom svog autoriteta, čini da se otklone stereotipi kod Bošnjaka muslimana o zapadnoj kulturi i svemu onome što dolazi s njom kao neprijateljskoj i «vlaškoj» kulturi. Čak i dio uleme je bio opterećen takvim stereotipima što je dodatno otežavalo njegov rad. Činjenice koje su iznesene u radu svrstavaju ga u grupu velikana bosanskohercegovačke novije povijesti.
STRES - BOLEST DANAŠNJICE, UTJECAJ NA ZDRAVLJE
Authors: Kendić Sulejman , Šakušić Avdo , Skender Nijaz
Published: April 2021

U psihološkom smislu, «stres je stanje koje nastaje kad su ljudi suočeni s događajima koje ocjenjuju prijetećima za svoju dobrobit ilikoji od njih traže ulaganje s posebnim naporom kako bi udovoljili zahtjevima koji se pred njih postavljaju». Postoji vrlo čvrsta povezanost stresa i bolesti, osobito bolesti srca i krvnih žila. Ukoliko postoji velika količina stresa, a hormoni stresa se ne iskorištavaju u nekoj fizičkoj ili drugoj produktivnoj aktivnosti, dolazi do povećanja rada srca, pojave visoki krvnog pritiska, pada imuniteta, pokretanja brojnih patofizioloških mehanizama nastanka bolesti. Stres dijeluje supresivno na urvnoteženost, adaptaciju organizma, a potpomaže slom i dekompenzaciju fizioloških funkcija. Svi ljudi kvalitativno jednako reagiraju na stres, ali kvantitativno postoje znatne razlike. Isti uzrok stresa (stresor) neće jednako pogoditi svakog pojedinca, jer je pri tome bitna lična procjena i shvatanja ugroženosti. Potvrđena je i znanstveno valorizirana povezanost stresa s imunološkim sistemom i njegovim slabljenjem. Osim fizičkih problema, stres je povezan i s mentalnim problemima, poput poremećaja tjeskobe i depresije. Psihološki stres je poseban odnos između osobe i okoline, koji osoba procjenjuje kao vrlo zahtjevan ili kao odnos koji prelazi njezine mogućnosti i ugrožava njezinu dobrobit. Izvori stresa su najčešći iz društvenih okolnosti i to: brze promjene u našem društvu, promjene političkog sistema, poratna situacija-stanja, socijalne tenzije, promjene u zakonodavstvu vezaneuz radno mjesto, razne reforme, promjene društvenih vrijednosti, slaba plaća, nizak socijalni status što je u neskladu s proklamiranom važnošću djelatnosti, omalovažavajući stav okoline prema poslu koji radite, nasilje. Stres zasigurno dovodi do tjelesnnih i zdravstvenih promjena, a to su: psihosomatske bolesti (čir na želucu, visok tlak, alergije, migrene), probavne smetnje, poremećaji tjelesne težine (debljanje ili mršavljenje), manja otpornost prema bolestima, poteškoće sna i spavanja. Antistresno može se djelovati: usostvaljanjem podnošljivih međuljudskih odnosa, psihoanalizom, određivanjem dostižnih ciljeva, organizacijom poslova i obveza.
ISPITIVANJE OBRAZOVNIH EFEKATA STEP BY STEP PROGRAMA
Authors: Ćatić Refik , Ćatić Vahdeta
Published: April 2021

Cilj ovog istraživačkog rada bio je pokušati ustanoviti obrazovne učinke programa Step by Step i uporediti ih s učincimaklasičnog osnovnoškolskog programa kod učenika IV razreda osnovne škole. Istraživanje je pokazalo kako nema značajne razlike uobrazovnim efektima između učenika koji nastavu pohađaju po metodologiji usmjerenoj na dijete i učenika koji pohađaju «klasičnu»nastavu iz predmeta Matematika i Priroda i društvo. Ustanovljene su značajne razlike u zadovoljstvu i pozitivnijem odnosu prema školi učenika koji nastavu pohađaju po metodologiji usmjerenoj na dijete i njihovih roditelja. Učenici koji nastavu pohađaju po metodologiji usmjerenoj na dijete slobodniji su, vješto komuniciraju poštujući pravila komunikacije, samopouzdaniji su, izražavaju svoje mišljenje, donose odluke, sposobni su za timski rad i uvažavaju različitosti. Dobiveni rezultati vrlo su ohrabrujući jer, prema viđenjima djece i roditelja, planiranje poučavanja tako da bude prilagođeno djetetovom razvoju i potrebama, uistinu doprinosi stvaranju pozitivnije i stimulirajuće razredno-nastavne klime.
SPECIFIČNOSTI RADA S DJECOM PRVOG RAZREDA OSNOVNE ŠKOLE
Authors: Ramić Osman
Published: April 2021

Početak devetogodišnjeg osnovnog školovanja ima posebne specifičnosti i značenje s obzirom na socijalnu i emocionalnu zrelostšestogodišnjaka i njihovu pripremljenost za izvršavanje zahtjeva i zadataka koje nameće prvi razred osnovne škole. Početak školovanja predstavlja prekretnicu u životu djeteta i nije beznačajno kako će dijete doživjeti ovaj početak. Ova prekretnica praćena je i primjenom reforme obrazovanja koja je najočitije primijenjena na prvačićima. Pripremljenost djece, uključujući i djecu bez roditeljskog staranja, za kolektivni rad, za složenost obaveza koje proizilaze iz složenosti programskih sadržaja nastavnih predmeta mora postati predmetom bavljenja psihologa, pedagoga, socijalnih radnika, nastavnika i drugih koji se na bilo koji način bave pitanjima odgoja i obrazovanja djece mlađeg školskog uzrasta. Istraživanje ovih problema doprinijet će dobivanju odgovora na relevantna pitanja koja se odnose na pripremljenost šestogodišnjaka za polazak u školu što će, nastavnicima kao neposrednim realizatorima programskih sadržaja i odgoja i obrazovanja učenika, pomoći da u cijelosti i uspješno ostvaruju svoju funkciju. Ovo je posebno značajno za uspješan rad nastavnika s djecom koja imaju teškoće u razvoju, s djecom s posebnim potrebama kao i s djecom bez roditeljskog starenja. U današnje vrijeme ova pitanja su posebno aktuelna, u razvijenim zemljama svijeta i znatno ranije. S tim u vezi, inkluzivni odgoj iobrazovanje ima značajnu ulogu i u našem sistemu odgoja i obrazovanja sve više zaživljava. To je jedan od značajnih razloga da se u sistemu osposobljavanja i stalnog stručnog usavršavanja nastavnika adekvatna pažnja pokloni usavršavanju iz područja specijalne pedagogije i psihologije djece s teškoćama u razvoju
ANALITIČKA STUDIJA O HISTORIJSKOJ I PRAKTIČNOJ TRANSFORMACIJI ŠERIJATA U ŠERIJATSKE OBIČAJE I TRADICIJU
Authors: Štulanović Muharem
Published: April 2021

Kod muslimana naših krajeva desilo se da je u jednom historijskom periodu efikasno, konstantno sukcesivno prakticiranje, posebno obredoslovne grane Šerijata, uslovilo da u muslimanskom društvu nastanu mnogobrojni islamski, šerijatski običaji. Šerijat se jednostavno pretvorio u običaj (a’det) i kao takav uspio prilagoditi ,,teškim vremenima“ i sačuvati od potpunog nestajanja iz pravne prakse. Naravno, nije to bio slučaj sa kompletnim sistemom Šerijata.Tu se radi o tzv. Božijim hakkovima (dužnost prema Bogu) kao što su islamski ruknovi: šehadet, namaz, post, zekjat i hadždž.U literarnom narodnom stvaralaštvu, narodnom blagu, narodnim pjesmama, dosjetkama, mudrostima itd. imamo bilježenje, deskripciju i verifikaciju tih običaja i običajne prakse muslimana u pojedinim mjestima BiH.Pošto je Šerijat obaveznog karaktera za sljedbenike i pošto je vjera bit i svrha čovjekovog života kao što se razumije iz kur’anske norme Džine i ljude sam stvorio samo zato da bi mi se klanjali /Ez-Zarijat:56/, onda se i običaji - u koje su se pretvorile i transformisale mnogobrojne šerijatske norme tokom njegove historijske evolucije na našim prostorima - obavezno primjenjuju, poštuju i ne skrnave, kako konstatuje narodni pjesnik, „makar glava bila u pitanju”.Islamski ummet, pravi muslimani znaju odgovor na pitanje svrhe života. Oni su shvatili filozofiju života, bit i svrhu postojanja na dunjaluku. Shvatili su vjeru i vrijednost vjere. Zato je njihova vjerska praksa bila toliko učestala i konstantna da je ušla u običaj i tradiciju o kojoj smo imali priliku saznati informaciju više i okoristiti se time i kroz ovaj rad.
Specifičnost Max Weberovog metodološkog pristupa znanosti
Authors: Veladžić Nevzet
Published: April 2021

Max Weber smatra da su društveni fenomeni i samo društvo nedvojbeno suviše kompleksni da bi se zadovoljio njihovim pojednostavljivanjem. Smjer u kojem idu njegova nastojanja je da svu složenost društvenih fenomena epistemološki analizira i objasni kako bi ih prikazao drukčijim nego što one laiku izgledaju. Takav pristup ima četiri dimenzije koje se u znanstvenim krugovima često nazivaju Weberovom metodološkom paradigmom, a koju čine: metoda izbora vrijednosti, metoda razumijevanja, metoda idealnih tipova i teorija kauzalnog objašnjenja Weber drži da je nužno uspostaviti ispravan odnos kod izbora vrijednosti razlikujući pritom vrijednosnu relevantnost (value relevance) i vrijednosnu neutralnost (value neutrality). Metoda razumijevanja treba da ponudi odgovor kako razumjeti društvenu zbilju, a to se, prema Weberu, može postići ukoliko zadovoljimo dva pravila: da događaje koje tumačimo smjestimo u kontekst u kojem nastaje i drugo, da događaj koji tumačimo razumijevamo prema smislu koji mu sam akter događaja pridaje. Treća dimenzija je idealno-tipska metoda koja je, prema Weberu, analitička misaona konstrukcija istraživača koja pretpostavlja određena odstupanja od empirijske tačnosti i koju ne treba poistovjećivati sa povijesnom zbiljom. Četvrta dimenzija Weberovog metodološkog pristupa je multikauzalnost društvenih pojava. Prema ovom principu, složene društvene pojave u pravilu uvijek imaju više uzroka i više posljedica Iako se ne može tvrditi da je Weber izgradio zaseban metodološki sistem u kojem se kretao na putu shvaćanja društvene zbilje, njegova metodološka paradigma, koja je eliminatornapretpostavka za razumijevanje Weberovog tumačenja društvenih fenomena poput kapitalizma, politike, moći, vlasti, države, religije, birokracije itd. čini ga prepoznatljivim.
KIRAETI I NJIHOV ZNAČAJ U TEFSIRSKOJ NAUCI
Authors: Halilović Safvet
Published: April 2021

Jedna od specifičnosti kur'anskog teksta je i mogućnost da se pojedine riječi Kur'ana časnog, shodno samoj Objavi, mogu izgovarati na više načina. U vezu s tim u islamskoj tradiciji, postoji posebna naučna disciplina koja se zove kiraeti ('ilm al-qira'at). To je nauka koja se bavi izučavanjem izgovora kur'anskih riječi, koje se prenose od Allahovog Poslanika, s.a.v.s. U toj naučnoj oblasti postojeautoriteti, koji su postavili precizne kriterije i napisali ogromnu literaturu, sve u cilju očuvanja autentičnosti kur'anskog teksta. U ovome radu, nakon kratkog historijskog osvrta o nastanku nauke o kiraetu, gdje su spomenuti glavni predstavnici i njihova naučna metodologija, razmatrat ćemo mjesto i značaj kiraeta u tefsirskoj nauci koja se, prije svega, bavi izučavanjem Kur'ana časnog u cilju otkrivanja onoga značenja koje Uzvišeni Stvoritelj želi reći ljudima. U tom pogledu, kiraeti zauzimaju veoma značajno mjesto u sklopu tefsirske nauke, pogotovo ako se ima u vidu da različito izgovaranje pojedinih kur'anskih riječi može imati posljedicom drugačije propise i značenje kur'anskoga teksta. U radu smo ukazali na ogroman trud koji su komentatori Kur'ana uložili u svojim tefsirskim djelima baveći se analizama kiraeta i utvrđivanjem njihove autentičnosti (ithbat tawatur alqira'at), naročito pravilnim usmjeravanjem svakog validnog kiraeta i detaljnim objašnjenjem značenja koje on u sebi sadrži. Ovaj rad, između ostalog, ukazuje na to da mogućnost izgovaranja pojedinih riječi Kur'ana na više načina govori, zapravo, o veličini i univerzalnosti kur'anskoga teksta. Kur'an je Božiji govor, njegova značenja su neiscrpna i ne mogu biti svedena na neku, vremenom ograničenu dimenziju ljudskoga shvatanja. U pisanju ovoga rada korištena je, uglavnom, historijskoanalitička metoda.
NEKE METODOLOŠKE PRETPOSTAVKE ZA PISANJE NAUČNOG ILI STRUČNOG ČLANKA
Authors: Veladžić Nevzet
Published: April 2021

U ovome radu se skreće pažnja na neke temeljne metodološke pretpostavke u pisanju naučnog ili stručnog rada koje mogu biti od koristi svima onima koji se bave istraživanjem i koji žele publicirati rezultate svoga istraživanja. Autor posebno apostrofira na značaj samog predmeta istraživanja, relevantnost istraživanog pitanja, uvažavanje standarda naučnih dokaza, te argumentaciju i razumljivost naučnog rada. Svaki naučni članak svojim sadržajem treba utjecati na razrješavanje istraživanog problema, odnosno ako se radi o stručnome članku da svojim pristupom da novu dimenziju primjene ili objašnjenja pitanja koje je u fokusu elaboracije. Također, i jedan i drugi tip članka mora odašiljati ideje i mišljenja koja će biti od koristi za čitaoce. Pisanje naučnih i stručnih radova podrazumijeva poznavanje same materije o kojoj se piše, korištenje odgovarajućih metoda, uvažavanje metodoloških standarda i poštivanje jezičkih i stilskih normativa.
PUTEVI I STRANPUTICE U RAZUMIJEVANJU VJERE
Authors: Terzić Izet
Published: April 2021

Biti u pravu uvijek i u svemu je jedna od najjačih egoističkih osobina kod čovjeka. Mnogi ljudi ne mogu podnijeti da i neki drugi mogu biti u pravu, pa čak i onda kada je to ljudskoj logici neobično. Veoma zanimljiv je odnos na relaciji otac i sin, kako ga Kur'an, a.š., navodi između Ibrahima a. s., i njegovoga oca. Ta ljubav i pažnja prema roditelju od strane djeteta nikada ne smije biti prekinuta, kao ni taj emotivni odnos, bez obzira na eventualne nesuglasice i nerazumijevanja. Međutim, jedina nit koja se morala prekinuti, jeste nit na ideološkom planu, kada sin (Ibrahim, a. s.,) zadržava svoj čisti tevhid, monoteizam, dok otac (Azer) ostaje privržen politeizmu - širku. I pored toga što nisu "na istome pravcu", dijete uvijek ostaje u obavezi da ispunjava svoje dužnosti prema roditeljima:''Po dunjalučkim pitanjima budi dobar prema njima". (Kur'an)وصاحبهما فى الدنيا معروفاًDrugi važan pogled na naslovljenu problematiku ukazuje na mogućnost ispravnih stavova dvaju (eventualno) suprotstavljenih strana, a obje mogu biti ispravne. (slučaj h. Omera, r. a. u tekstu) Učenje je Kur'ana na različite načine bogatstvo u formalnoj različitosti, gdje je suština ostala ista. Nijanse ne smiju biti uzrokom međusobnoga sukobljavanja. Pozivanje na Pravi put, put islama je prikazano kroz nekoliko primjera i na način koji nikako nije iz kolekcije mudrosti na koju Stvoritelj posebno ukazuje. Ponuđeni primjeri u tekstu ukazuju, nažalost, i na jedan dio mladalačke populacije koja je puna isključivosti - nespremne da prihvati i razumije duboku poruku Kur'ana i sunneta oko pitanja da'vetskog angažmana. Čitaocu navedenog rada ostaje, da se i sam zapita koliko smo u društvenim i međusobnim odnosima spremni voditi razuman dijalog sa drugima ili drugačijima od nas.Molimo Allaha, dž. š., da nam prosvijetli umove i ojača srca na putu Jedinog i Mudrog Allaha, dž.š. Amin!
KAKO ČUTI RIJEČ BOŽIJU
Authors: Seljaubac Sead
Published: April 2021

Ovaj rad je pokušaj da se ponudi put razumijevanja sadržaja Kur'ana na način slušanja više nego čitanja. Ako čitalac otvori srčani sluh i Božije Riječi pokuša čuti kao upućene upravo njemu, pronaći će bezbroj prelijepih smjernica da mijenja svoj život u pozitivnom pravcu. To će mu pomoći da sa svakim ajetom učini korak bliže Božijem zadovoljstvu. Zar to nije konačni cilj svakom muslimanu, iskreno predanom Bogu Dragome?
UTICAJ SADRŽAJA MEĐURELIGIJSKOG RAZUMIJEVANJA U NASTAVI VJERONAUKE NA STAVOVE UČENIKA O DRUGIM RELIGIJAMA
Authors: Kepeš Nusreta
Published: April 2021

U Bosni i Hercegovini se religijsko obrazovanje izvodi u javnim školama u različitim oblicima. To je uglavnom konfesionalno ili denominacijsko religijsko obrazovanje čiji je cilj da proizvede religijsku posvećenost jednoj određenoj vjeri ili drugim rječima da ojača učenikovu vjeru u određenu religijsku tradiciju. Odgovornost za organizovanje vjeronauke u javnim školama imaju prvenstveno religijske zajednice, ali i država i njene institucije. Uvođenje fakultativnog predmeta vjeronauke u bosanskohercegovački obrazovni sistem se temelji na međunarodnom pravu u kome se po prvi put posebno priznaje pravo djeteta na slobodu misli, savjesti i vjeroispovijesti. Osim vjeronauke postoji i nekonfesionalni predmet Kultura religija koji podučava o vjerovanjima, vrijednostima i praksama različitih svjetskih religija. Osnovni cilj nastave predmeta Kultura religija je osposobljavanje učenika za razumijevanje različitih religijskih vrijednosti, njihov nastanak i kulturno značenje. Nastavni sadržaji se oslanjaju na već priznate spoznaje religijskih zajednica kao i na konkretna učenička iskustva iz suživota s pripadnicima drugih religija. Sadržaj se realizuju kroz tematski orijentisanu nastavu (društvenu orijentaciju, religioznu orijentaciju, naučnu orijentaciju i učeničku orijentaciju), čije sadržaje određuje nastavni plan i program. Vjerske zajednice smatraju da profesori istorije, sociologije i filozofije nisu dovoljno edukovani za komparativne religije te da je za realizaciju predmeta Kultura religija kompetentan kadar koji je završio teološke studije. Mišljenja su također da se programski sadržaj treba realizovati u suradnji sa vjerskim zajednicama i crkvama. Uvođenje alternativnog predmeta Kulture religija koji promoviše vrijednosti građanskog društva, demokratiju, ljudska prava i toleranciju u zajednici nailazi na brojne kritike religijskih autoriteta iz razloga što bi ovaj predmet vodili nastavnici koji po vokaciji nisu vjeroučitelji.  Iako novi predmet "Kultura religija" nije planiran da na bilo koji način zamijeni vjeronauku, ostaje otvoreno pitanje kako riješiti opterećenost učenika brojem nastavnih sati i količine nastavnog sadržaja.Isto tako ostaje pitanje kako da se učenik nosi sa amonizetnim stavovima nastavnika Kulture religije koji se u većini slučajeva opredjeljuju kao ateisti i vjeroučitelja koji imaju ambicije da učenike modeliraju u dobre kršćane, hrišćane, muslimane ili jevreje. Kao dobar primjer uvođenju alternativnog modela poučavanja o vlastitoj i drugim religijama u okviru fakultativnog predmeta vjeronauke u ovom radu navest ćemo realizaciju istraživačkog pilot projekta pod nazivom «Međureligijsko razumjevanje» koji je implementiran u 2008/2009 godini od strane ekspertnog tima WV u suradnji sa vjerskim zajednicama i crkvama u BiH.
KONCEPT UMJERENOSTI U ISLAMU I NJEGOVA MANIFESTACIJA U FIKHU
Authors: Štulanović Muharem
Published: April 2021

Evidentno je da u islamu postoji koncept umjerenosti koji se očituje u svim segmentima islamske misli, od morala i etike do društvenopravnog sistema. Čovjek, kao stvoreno i ograničeno biće, nesposoban je da uspostavi apsolutnu ravnotežu i balans u svom ovosvjetskom životu zbog svoje psihofizičke nemoći, svojih ličnih poriva, strasti i stremljenja, objektivnih i subjektivnih uticaja od strane društva, porodice, politike, nacije, rase, geografske pripadnosti, običaja itd., tako da svi sistemi koje je kreirao čovjek nose i njegove ljudske nedostatke, što nam potvrđuje i metoda historijske indukcije u čitanju povijesti. Nasuprot toga, vidimo jednu harmoniju i preciznost u Božijem stvaranju, kao i u Njegovoj vjeri koju je kao sistem i program življenja poslao i objavio čovjeku. Umjereni put u šerijatskom zakonodavstvu i društvenom pogledu ogleda se u ravnoteži i balansu između slobode pojedinca i prava društva, a naslanja se na razumijevanje parcijalnih šerijatskih tekstova u svjetlu općih intencija i ciljeva Šerijata kojima neće proturječiti ili biti neovisni o njima. Umjerena škola srednjeg puta proklamuje da Šerijat sadrži sve ono što je milost za ljude, što im olakšava i pomaže u životu, smatrajući da mudžtehid mora imati znanstvene, intelektualne, moralne, fizičke i druge predispozicije kako bi mogao na pravilan način pristupiti pozitivizaciji šerijatskih propisa gledajući na tekstove kur'ansko-hadiskih normi sa stajališta intencija i ciljeva Šerijata.
U ČEMU JE MEDICINSKA TAJNA DUGOVJEČNOSTI
Authors: Kendić Sulejman
Published: April 2021

Starost i starenje nisu sinonimi. Starenje je normalan fiziološki proces koji počinje odmah nakon rođenja, nepovratan je i u pojedinaca napreduje različitom brzinom. Starost se definira godinama života (hronološko vrijeme). Biološko starenje obuhvata promjene u funkcijama organizma tijekom vremena, usporavanje i opadanje funkcija. Psihološko starenje – vlastita procjena starenja, odnosno mentalne reakcije koje prate iskustvo starenja. Socijalno (društveno) starenje – način na koji osobe doživljavaju starenje u odnosu prema društvu. Dužina življenja ovisi o: nasljednim osobinama (genskoj strukturi), specifičnostima okoline (kvaliteti življenja) i u najvećoj mjeri, o sretnim ili nesretnim okolnostima. Starenje ubrzavaju: pušenje, alkohol, neodgovarajuća prehrana, droga, smanjena tjelesna aktivnost, sistemske bolesti ( metaboličke, endokrinološke, imunološke).Učešće starijih od 65 i više u 2005. godini u BiH 14, 4%, a u 2050. procjena je 33, 8%. Za osiguranje što duljeg života neophodno je usporiti propadanje stanica u svim situacijama na koje možemo osobno utjecati, kako bismo usporili intenzitet replikacija genoma (tj. usporili trošenje telomera), a time onda produljili život pojedinih vrsta tkiva i cijelog organizma. Zanimljivo je da se mjerenjem dužine telomera na uzorcima iz periferne krvi može puno toga očitati, primjerice predispozicija za starenje, te bolesti i tegobe povezane sa starenjem. Svaki čovjek ima telomere, a znanstvenici su ih opisali kao male čvorove na krajevima hromosoma koji ih čuvaju od raspadanja. Kod nekoga su duže, kod nekoga kraće. To ovisi o genetici čovjeka. Znači, ako u familiji ima dugovječnih, velika je šansa da će nasljednici imati dug život, imat će duže telomere za dulji život.
HALAL KVALITET – PARADIGMA ''HALAL VE TAJJIB'' KONCEPTA
Authors: Štulanović Muharem
Published: April 2021

Institucionalizacija islama je jedan vid razumijevanja i savremene praktične interpretacije islama gdje se neosporne, univerzalne vrijednosti islamskog koncepta življenja nude društvu kao opća univerzalna vrijednost. Islamska ekonomija, islamsko bankarstvo i halal kvaliteta su samo vidovi te institucionalizacije i dokazi da je moguće da zaživi zbog svoje univerzalnosti i vrijednosti kao dio sistema i poretka u bilo kojem društvu i bilo kojoj zemlji. Halal kvaliteta se gradi na doktrinarnoj paradigmi halala kao univerzalnih dobara - ,,tajjibat”, koji su nasuprot ,,habaisa” ili svega onoga što oponira univerzalnom dobru.  Ovaj koncept ima ambivalentnu, doktrinarnu paradigmu:

1. U mnogobrojnim tradicionalnim tekstovima prikaza halala kao tajjibat,

2. Uzvišeni Allah se obraća raznovrsnim adresatima sa kojima korespondira logikom zdravog razuma i pameti, a ne samo doktrinarnim pristupom i normom obaveze ili zabrane. 

Eksplikacija paradigme ''halal ve tajjib'' koncepta dali smo kroz mnogobrojne tradicionalne tekstove islama.
ISLAMSKI POGLED NA NEKOREKTNOST U TRGOVINI
Authors: Terzić Izet
Published: April 2021

U ovom radu ponuđeno je jedno viđenje nekorektnog odnosa kojima su kupci izloženi od strane trgovaca. Ovdje su predočeni neki od konkretnih i jasnih islamskih stavova po tom pitanju. Navedena je problematika i načini raznih trgovačkih špekulacija, ali isto tako su ponuđeni i neki načini za izbjegavanje i otklanjanje takve pošasti. Navedeni su primjeri iz svijeta gdje su načini prijevare mnogobrojni, a svjesni smo i činjenice da ih ima daleko više od onoga što bi moglo da se nađe u ovom radu. Sigurno je da ova tematika zaslužuje još veću pažnju, možda i naučnu konferenciju i izradu daleko većih i značajnijih studija, jer je riječ o stanju društva u kojem se nalazimo i htjeli ili ne, svi smo zahvaćeni nekim vrstama trgovačkih prevara.
ŠEHIDSKI (SAMOUBILAČKI) NAPADI U SVJETLU ISLAMSKOG UČENJA
Authors: Topoljak Sulejman
Published: April 2021

Svaka akcija neminovno dovodi i do reakcije. Maestri savremenog doba su prigrabili vlast i došli na tron upravljanja svijetom, u većini slučajeva, putem laži, obmane i nepravde. Na tom putu ostvarenja tih privilegija nisu se libili pogaziti tuđa prava, nanijeti drugom nepravdu, poniženje itd., a kada je bilo potrebno nisu se nimalo libili ni oteti tuđu državu i protjerati ili uništi sve njene stanovnike, pa i cijele narode. I ono što je od toga još gore je da je savremeni svijet to prihvatio kao normalno i da su se takve stvari legalizovale i prihvaćale od strane međunarodnih organizacija koje su prvenstveno i uspostavljene da uspostave pravdu, da stanu na stranu slabog protiv nasilnika i da održavaju mir u svijetu. Nažalost, stale su na stranu uzurpatora tuđih prava i domovina, nasilnika i otimača i umjesto da štite ljudska prava, one su počele štiti zakone džungle. Bilo je neminovno onda da takve nepravedne akcije savremenog svijeta dovedu i do različitih reakcija, a jedna od njih je i ova o kojoj želimo pisati i koju želimo istražiti u svjetlu islamskog učenja kao jedinog realnog i objektivnog mjerila za sve što se danas dešava i događa u svijetu licemjerja, apsurda, nelogičnosti, nepravde i patvorenosti. Dakle, ova studija će pokušati definirati i pojasniti značenje samoubilačkih napada ili šehidskih napada, njihove oblike, pravni status, mišljenja islamskih pravnika o toj pojavi, kritički osvrt na njihove dokaze i konačni stav islama.
POTVORA, OBJEDA ZA NEMORAL: BEZAZLENA BIZARNOST, TRIVIJALNOST ILI TEŠKI GRIJEH U ISLAMU
Authors: Štulanović Muharem
Published: April 2021

Uzvišeni Allah, dž. š., šaljući Poslanike na zemlju, odgajao ih je, kao i njihove sljedbenike kroz upečatljive događaje i iskušenja iza kojih je davao odgojne mjere i koristi koje se nikada neće zaboraviti. Nije poslao ni jednog od poslanika, a da ga nisu optužili da je luđak, ludi pjesnik, čarobnjak, prorok i sl., pa su tako i nevjernici, politeisti, idolopoklonici Kurejša, na koncu svih poslaničkih misija, govorili za Muhammeda, a. s., čekajući priliku da mu na bilo koji način mogu naštetiti, napakostiti fizički ili moralno: njegovom ugledu i moralu ili njegovoj porodici. Samo jedan u nizu od tih napada jeste događaj ,,ifka-a“ (hadisetul-ifk) u kojem su htjeli da Allahovog Poslanika, a. s., degradiraju moralno i psihički sa potvorom i objedom na njegovu ženu, majku muslimana, Aišu, r. a., kćerku Ebu-Bekra es-Siddika Istinoljubivog. Nakon mjesec dana strahovitih muka i neprijatnosti, koje su se odrazile ne samo na Allahova Poslanika i Aišu, r. a., njenu porodicu, nego i na čitavo novoformirano muslimansko društvo i ashabe, Uzvišeni Allah će poslati Objavu kojom dokazuje nevinost Aiše, r. a., i kojom daje odgojne mjere i smjernice kojima će dalje kročiti muslimansko društvu nakon ovih strašnih događaja, ali će ukazati i na koristi svih ovih događanja kroz obznanjivanje i otkrivanje nečega što muslimani nisu znali, a to je da među njima ima prikrivenih licemjera koji su u njihovoj blizini i među njima. Dakle, ima onih koji nisu iskreni vjernici. Ovaj događaj će raslojiti muslimansko društvo na dvije kategorije: na iskrene vjernike koji su se držali istine i na one koji nisu, nego su se pretvarali da su vjernici i svoj prikriveni munafikluk i licemjerstvo koristili za napade na vjeru i vjernike.
KRIVIČNO DJELO ZLOČIN PROTIV ČOVJEČNOSTI U PRAVOMOĆNIM PRESUDAMA ZA ZLOČINE POČINJENE NA PROSTORU BOSANSKE KRAJINE
Authors: Begić Mujo
Published: April 2021

Krivično djelo zločin protiv čovječnosti u pravomoćnim presudama izrečenim osobama za zločine počinjene na prostoru Bosanske krajine predstavlja najčešću krivičnu sankciju izrečenu pred Međunarodnim krivičnim sudom za bivšu Jugoslaviju (dalje u tekstu MKSJ) i Sudom Bosne i Hercegovine (dalje u tekstu Sud BiH). Zločin protiv čovječnosti usmjeren je prema vrijednostima karakterističnim za čitavo čovječanstvo, odnosno prema opće civilizacijskim vrijednostima. Definiranjem ovog krivičnog djela u Statutima međunarodnih sudova i Krivičnom zakonu Bosne i Hercegovine (dalje u tekstu KZ BiH ) omogućuje se kažnjavanje teških kršenja ljudskih prava koji su produkt šire zločinačke politike. U našem krivičnom zakonodavstvu ovo krivično djelo nije bilo obuhvaćeno Krivičnim zakonom SFRJ (dalje u tekstu KZ SFRJ), već je definirano KZ BiH. Iako zločin protiv čovječnosti do pojave KZ BiH nije bio definiran KZ SFRJ neki oblici krivičnog djela zločin protiv čovječnosti sadrže identična djela koja su ranije bila definirana kao djela ratnog zločina protiv civilnog stanovništva, ako su učinjena za vrijeme rata, oružanog sukoba ili okupacije. Bez obzira što ovo krivično djelo predstavlja novinu u krivičnom zakonodavstvu BiH pred Sudom BiH izrečen je određen broj krivičnih sankcija upravo za ovo jedno od najtežih krivičnih djela. Jedan broj pravomoćnih presuda izrekao je i MKSJ za zločine počinjene na prostoru Bosanske krajine. Istovremeno definiranjem ovog krivičnog djela, BiH je ispunila svoju međunarodno pravnu i ustavnu obavezu. U ovom radu je ponuđena analiza bitnih elemenata krivičnog djela zločin protiv čovječnosti sa posebnim osvrtom na pravomoćne presude izrečene za zločine počinjene na prostoru Bosanske krajine.
IZUČAVANJE TERMINOLOGIJE U ARAPSKOM JEZIKU
Authors: Hodžić Hajrudin
Published: April 2021

Termini su neophodan alat i sredstvo preciznog razumijevanja, a njihov značaj se posebno ističe na stručnim i naučnim poljima, gdje nema mjesta nedorečenosti, nepreciznosti i dvosmislenosti. Usklađena i integrisana terminologija još je veća pokretačka snaga koja daje moć bilo kojem jeziku da se nosi sa izazovima s kojima se danas čovječanstvo susreće. Kontinuirani razvoj terminologije je, ujedno, najvažniji preduslov za razvoj bilo kojeg jezika, a posebno najraširenijih svjetskih jezika kakav je arapski. Ovaj rad, prije svega, pojašnjava hronološki razvoj terminologije kao nauke u arapskom jeziku, a zatim navodi najvažnije pojedince i institucije koji su se u arapskom svijetu bavili ovom problematikom. Nerazdvojan dio ovoga rada jeste i rasvjetljavanje stanja na polju arabizacije naučnih oblasti, s obzirom na to da arabizacija predstavlja bitan preduvjet za praćenje svih vrsta razvoja u svijetu, ali i za osavremenjivanja arapskog jezika.
ARAPSKE MODALNE PARTIKULE I ADEKVATNOST NJIHOVIH PRIJEVODNIH EKVIVALENATA U BOSANSKOME JEZIKU: SURA ET-TEKASUR
Authors: Dolić Belkisa , Haračić Nedim
Published: April 2021

Uvodni dio rada pruža kratak uvid u problematiku koja se vezuje uz prevodilački zanat i uz modalne riječi kao kategoriju čija borba za lingvistički identitet traje već dugo, a konačan ishod se tek odskoro počeo nazirati na obzorju pragma(lingvis)tičkih i diskursnih studija. Osnovni cilj rada je utvrđivanje i opisivanje komunikativno-pragmatičkih funkcija arapskih modalnih partikula hatta, kella, sevfe, sume, lev, le i n (lit-te'kid) te njihove aktualizacije u suri Et-Tekasur, a potom procjenjivanje adekvatnosti postojećih prijevodnih ekvivalenata za iste u bosanskome jeziku kao i iznalaženje novih, kompetentnijih u slučaju da se takav postupak nametne kao potreban. Kao korpus poslužit će nam sura Et-Tekasur u izvornome Kur'anu (na arapskome jeziku) te u sedam njegovih prijevoda na bosanski jezik: Ali Riza Karabeg (1991), Džemaluddin Čaušević i Hammed Pandža (1969), Besim Korkut (1977), Mustafa Mlivo (2004), Enes Karić (1995), Esad Duraković (2004) i Muhamed Mehanović (2013).
KUR'AN KAO IZVOR PRAVNE NAUKE
Authors: Veladžić Haris
Published: April 2021

Kur'an, kao posljednja Božija objava, sadrži propise koji se odnose na sve segmente ljudskog života i kao takav predstavlja osnovni, fundamentalni izvor svih disciplina iz korpusa islamskih nauka. Ovaj rad ima za cilj da, ne zapostavljajući ostale segmente posljednje Božije objave, predstavi Kur'an kao osnovni izvor islamske pravne nauke. Iako Kur'an nije pravni dokument, već knjiga vjerskih i moralnih principa i poticaja, on ipak sadrži brojne pravne izjave. U pet stotina kur'anskih ajeta koji imaju pravnu formu, izloženi su kur'anski principi koji se odnose na građansko, krivično, porodično, međunarodno i druge oblasti prava. U radu su kroz primjere izloženi najznačajniji metodološki postupci kojima se koristi Kur'an u normiranju svojih pravnih propisa: metod načelnog, sumarnog i detaljnog normiranja. Također, rad ukazuje i na najznačajnije kur'anske stilove kojim se Kur'an koristi pri objašnjavanju pravnih propisa.
OSNOVI RAZUMJEVANJA BALANSIRANJA INTERESA I ŠTETA U ISLAMSKOM PRAVU (FIKHUL-MUVAZENAT)
Authors: Topoljak Sulejman
Published: April 2021

Ova studija će pokušati pojasniti metode balansiranja između interesa i šteta u islamskom pravu. Pod pravnim balansiranjem se podrazumjeva nauka koja ima za cilj otkriti i pojasniti metode i načine putem kojih se na najbolji i naučan način realizuje poređenje između samih interesa i samih šteta, ili između interesa i šteta kada dođu u koliziju i pokušati navedeno teoretisanje primjerima pretočiti u realnost. Najvažniji principi ili pravila na kojima počiva fikhul- muivazenat tj. pravno balansiranje su:1- balansiranje između samih interesa u smislu njihova preferiranja i zanemarivanja,2- balansiranje između samih šteta u smislu njihovog obaveznog uvažavanja kad ih je nemoguće izbjeći, te njihova zanemarivanja ili odgađanja,3- balansiranje između interesa i šteta u smislu definiranja pravila na osnovu kojih je obavezno preferirati štetu nad koristi ili zanemariti šteta na uštrb koristi.Po pitanja pravnih balansiranja interesa i šteta islam slijedi princip usklađivanja i pomirenja među interesima kad god je to moguće, a ukoliko nije, onda pribjegava prevladavanju i preferiranju. Predmet proučavanja ove vrste islamskog prava su šerijatski propisi i norme, tj. djela pravnih adresata koja involviraju ovosvjetske i onosvjetske interese jer se na ta djela i interese upravo i odnose šerijatske norme. Šerijatski propisi i norme su propisane upravo radi realizacije ljudskih interesa i uklanjanja šteta kako to i navodi imam Sujuti tvrdeći da sve Božije naredbe i zabrane u krajnjem ishodu imaju za cilj da uvaže interese, a i samo uklanjanje šteta je u osnovi jedna vrsta interesa.
MEVLUD IZMEĐU LIJEPOG OBIČAJA (SUNNETUN HASENETUN) I ZABRANJENE NOVOTARIJE (BIDA'TUN SEJJIETUN)
Authors: Štulanović Muharem
Published: April 2021

Svake godine u tradiciji muslimana mjesec rebiul-evvel se posveti pamćenju i sjećanju na Muhammeda, a.s., prigodnim programima ili tkzv. Mevludima. Svake godine dolaskom mjeseca rebiu’l-evvela, u kojem je rođen Allahov Poslanik, a.s., nanovo se aktualizira i pravno šerijatski spor oko pitanja obilježavanja i slavljenja rođendana Muhammeda, a.s., organizovanjem proslave Mevluda, kojeg ortodoksna, puritanistička ulema drži zabranjenom, ružnom novotarijom i inovacijom u vjeri (bida'tun sejjie), koju se ljudi uzakonili, inovirali kao dan praznikovanja slijedeći običaje drugih, kao što su kršćani, nevjernici itd.; dok ga druga, savremena ulema drže lijepim i pohvalnim činom (sunnetun hasenetun) koji ima svoje opravdanje i koristi kroz praksu i ostvarivanje nekih dozvoljenih vidova ibadeta, kao što je učenje Kur’ana, donošenje salavata, učenje dova i zikra te podsjećanje na siru, tj. životopis Muhammeda, a.s., kroz vjerska predavanja, vaz i sl. U savremenim uvjetima ta manifestacija se može iskoristiti po našim džamijama i džematima u obrazovne, odgojne i misionarske svrhe, kao izraz ljubavi i volidbe Allahovog Poslanika, a.s., i kao tradicija i običaj savremenog pamćenja i sjećanja na Allahovog Poslanika, a.s., njegovo učenje i njegovu Misiju, a ne da se Mevlud uzima kao vjerska, obredna manifestacija, što je nažalost čest slučaj u praksi.
PORODIČNO PRAVO I REVOLUCIONARNI DOPRINOS ISLAMA STATUSU ŽENE
Authors: Štulanović Muharem
Published: April 2021

Porodično pravo možemo tretirati kao granu pozitivnog prava i kao zaseban, samostalan dio pravne nauke.Porodično pravo predstavlja skup pravnih normi kojima se reguliše porodica i odnosi između članova porodice, odnosno regulišu se odnosi koji nastaju prilikom formiranja porodice, njenog trajanja ili prestanka postojanja. Ovi odnosi nastaju zasnivanjem veze muškarca i žene, rađanja i oblicima srodstva koji proizilaze iz te veze. Teoretičari prava u islamskoj kulturi i civilizaciji uobičajili su termin porodičnog prava za regulativu koja se tiče braka, razvoda, testamenta i nasljeđivanja, iako je u islamskom fikhu, ranije, sve ono što reguliše porodične odnose nazivano ličnim, posebnim imenom kao što je poglavlje o braku, razvodu i sl. Islam je prema ženi donio revolucionarno poboljšanje njenog statusa, u smislu primjene ljudskih prava i dokidanja dotadašnjih običaja koji su je diskriminirali jer je Uzvišeni Allah odlikovao i oplemenio ljudski rod, oba njegova dijela, ženski i muški, čije veze je regulirao propisima koji se odlikuju svojim specifičnostima i vrijednostima. Reformska načela sa kojima je došao islamski sistem, posebno ona koja se tiču statusa žene i njene uloge u društvu, ogledaju se u mnogobrojnim aspektima i mogu se konkretizovati kroz socijalno/društveni, humani/ljudski i pravno/šerijatski aspekt.
PRAĆENJE RANOG RASTA I RAZVOJA PREDŠKOLSKOG DJETETA - KARAKTERISTIKE I NORME RAZVOJA
Authors: Rošić Fehim
Published: April 2021

Period najranijeg razvoja ljudske jedinke je najintenzivniji i najdinamičniji razvojni period i izuzetno je značajan u procesu ukupnog čovjekovog rasta i razvoja. Razvoj u ovom periodu je, po mnogo karakteristika, drukčiji od razvoja u narednim periodima. Iako je proces razvoja jedinstven i integralan, on se može pratiti, proučavati i analizirati po zasebnim područjima, tjelesnog, kognitivnog, socio-emocionalnog ili jezičkog razvoja. Na osnovu ostvarenih naučnih saznanja utvrđene su određene norme koje, kao orijentacioni pokazatelji, pomažu u praćenju toka ovog razvoja. Poznavanje osobenosti razvoja u predškolskoj dobi i njegovo praćenje ima poseban preventivni značaj sa stanovišta pravovremenog prepoznavanja smetnji, zaostajanja ili poremećaja u razvoju, ali i značaj za samu odgojnu praksu u smislu obezbjeđivanja optimalnih uvjeta za rast i razvoj djeteta.
KULTURA KAO TEMELJ SOCIJALNE INTERAKCIJE
Authors: Mesić Emin , Družić Sena
Published: April 2021

Komuniciranje nije samo sebi svrha jer je njegov smisao u sticanju i artikuliranju znanja i razmjeni stečenog iskustva. U oblasti komunikologije postoje kategorije koje, s jedne strane čine područje pronalaženja, registriranja i odašiljanja informacija, dok na drugoj strani komunikologija nastoji humaniziranjem verbalnog i neverbalnog jezičkog diskusa nivo ljudske komunikacije podići na viši nivo .Otuda i potreba da se u edukativnom procesu socijalnog rada i općenito rada u društvenim djelatnostima, osigura viši nivo izučavanje interpersonalnih komunikacijskih procesa i vještina.
BITNI FAKTORI ZA USPJEH U NASTAVI ARAPSKOG JEZIKA
Authors: Hodžić Hajrudin
Published: April 2021

Benefiti i koristi poznavanja nekog stranog jezika su nemjerljivi i predstavljaju značajan motiv za učenje stranih jezika, posebno onih svjetski najrasprostranjenijih. Učenje bilo kojeg stranog jezika je naporan i mukotrpan proces, koji iziskuje mnogo strpljenja i odricanja. Međutim, onoga trenutka kada se veći dio nekog jezika usvoji gubi se osjećaj umora koji je opterećivao osobu koja ga je postepeno usvajala. Mnogo je faktora koji mogu utjecati na efikasnost i brzinu usvajanja jezika, ali glavnu ulogu u čitavom procesu zauzima nastavnik, koji treba da uspješno upravlja procesom učenja, kako bi uloženi trud polučio što kvalitetnije rezultate. Cilj ovoga rada jeste ukazati na najbitnije faktore za uspjeh u nastavi arapskog jezika, zatim napraviti osvrt na trenutna iskustva na polju podučavanja arapskog jezika, ali i ponuditi određene ideje i pristupe koji će pomoći da se razvijaju nove vještine kod nastavnika arapskog, ali i svakog drugog stranog jezika.
SJEĆANJE NA RAHMETLI, PROF. DR. AHMEDA SMAJLOVIĆA
Authors: Mehtić Halil
Published: April 2021

Prof. dr. Ahmed Smajlović, bez sumnje, ubraja se među najistaknutije bošnjačke alime, od odlaska turske uprave pa sve do naših dana. Kao prvi doktor nauka, na jednom od arapskih univerziteta, bio je pravo obogaćenje za Islamsku zajednicu, BiH, kao i svih muslimana koji su živjeli u bivšoj SFRJ. U ulozi predsjednika Starješinstva Islamske zajednice za BiH, Hrvatsku i Sloveniju i profesora na Islamskom teološkom fakultetu u Srajevu, dao je nemjerljiv doprinos unapređenju i osavremenjivanju rada IZ, kao i razvoju i širenju ideje islama, kako na domaćoj sceni tako i izvan granica naše domovine. Uzme li se u obzir da je dr. Ahmed Smajlović radio u vrijeme najizraženijeg totalitarnog socijalističkog režima, ne možemo a da ne izrazimo svoje veliko poštovanje i zahvalnost, za sve što je uradio, utoliko prije što se državni agresivni ateizam nastojao sve više proširiti, a visokomisleći ljudi našeg naroda osujetiti u njihovim vjerskim i nacionalnim nastojanjima
EMOCIONALNA KOMPETENTNOST U NASTAVNIČKOJ PROFESIJI
Authors: Rošić Fehim
Published: April 2021

Problem ovog istraživanja obuhvata emocionalnu kompetentnost nastavnika, a cilj istraživanja je ispitivanje značaja i veličine uticaja spola, vrste nastave, starosne dobi i dužine radnog staža nastavnika na nivo njihove emocionalne kompetentnosti. Istraživanje je obavljeno Upitnikom UEK-45 na uzorku od 225 nastavnika osnovne i srednje škole s područja Unsko-sanskog kantona, a po nacrtu spada u komparativna istraživanja, retrospektivno-prospektivnog tipa. Rezultati istraživanja su pokazali postojanje razlika u aritmetičkim sredinama ukupnog rezultata i rezultata na subskalama upitnika UEK-45 s obzirom na kriterijske varijable spola, vrste nastave, starosne dobi i dužine radnog staža nastavnika. Testiranjem značajnosti ovih razlika t-testom i Analizom varijanse (ANOVA) potvrđena je značajnost razlika: s obzirom na vrstu nastave na subskali uočavanja i razumijevanja emocija (URE), s obzirom na starosnu dob na subskali regulacije i upravljanja emocijama (RUE) među ispitanicima starosne dobi 25–34 godine i onih sa 45 i više godina, te na subskali izražavanja i imenovanja emocija (IIE) s obzirom na razliku starosne dobi i dužine radnog staža između nastavnika s ovom razlikom u intervalu 25–34 godine i onih s ovom razlikom od 45 i više godina.
ANDALUŽANSKA GRAMATIČKA ŠKOLA
Authors: Hodžić Hajrudin
Published: April 2021

Andalužanska gramatička škola je jedna u nizu gramatičkih škola koja je obogatila lingvistiku arapskog jezika i ostavila neizbrisiv trag na njen dalji razvoj. Nakon dolaska Arapa u Andaluziju, a zbog specifičnog geografskog položaja, javila se potreba za izučavanjem arapskog jezika i svih disciplina vezanih za njega. Iako su živjeli daleko od naučnih centara na arapskom Istoku, Andalužani su postali prepoznatljivi po svojim karakterističnim stavovima i svojim komentarima brojnih kapitalnih djela, ali i djelima koja su nastajala u Granadi, Kordobi i Sevilji koja su u velikoj mjeri obogatili arapsku biblioteku. Rad predstavlja okolnosti u kojima je nastala ova škola, navodi najznačajnije karakteristike i stavove ove škole, kao i najznačajnije protagoniste Andalužanske škole i njihov doprinos razvoju gramatike arapskog jezika uopće.